section_heading: Proizvodnja saturacijskog plina i vapnenog mlijeka
paragraph_text: U tehnološkom postupku čišćenja difuznog soka upotrebljavaju se produkti toplinske razgradnje kamena vapnenca (CaCO<sub>3</sub>) i to: pečeno vapno (CaO) u obliku vapnenog mlijeka Ca(OH)<sub>2</sub>, te saturacijski (karbonatni) plin (CO<sub>2</sub>). Kvaliteta vapnenca je vrlo važna za učinkovit proces proizvodnje pečenog vapna (CaO) i saturacijskog plina (CO<sub>2</sub>). Nakon potpale vapnenih peći određuju se daljnji postupci za postizanje normalnog rada vapnenih peći.